Kredito unija yra kredito įstaiga, veikianti kooperatiniais pagrindais, t. y. kiekvienas kredito unijos narys kartu yra ir kredito unijos savininkas, turintis teisę dalyvauti kredito unijos valdyme. Unija tenkina tik savo narių finansinius poreikius, priima indėlius iš jų ir surinktas lėšas skolina kitiems savo nariams. Kitaip nei kitos finansinės institucijos, kredito unija nesiekia pelno. Jei ji dirba pelningai, pelnas paskirstomas siūlant aukštesnes palūkanas už indėlius ir patrauklias paskolų palūkanas. Kreditų unijų veikla yra kontroliuojama remiantis Kredito unijų įstatymu ir kitais teisės aktais.